text: Varm og musikalsk søndag på Als
  19 august 2012 kl. 10.01
  Hele eftermiddagen kan du direkte på TV SYD nyde den gode musik når Augustenborg Slotspark lægger græs til den traditionsrige "En søndag på Als"
  Det tegner til en stor musikalsk dag på Als og det hele begynder 12.25 med musik fra det Slesvigske Musikkorps (SMUK) og konferencier er musikeren Sigurd Barret, der også underholder med bjørnen Bjørn.
  Senere kan seerne og publikum bl.a. oplevere Anders Blichfeldt, Kim Sjøgren, Annette Heick og Trine Jepsen.
  Du kan også følge med direkte på Facebook, hvor du får mulighed for at stille spørgsmål til de gæster og musikere, som TV SYDs vært Søren Laursen har med i udsendelsen.
  TV SYD sender direkte fra 12.00 til 17.30.
  